Schoeman het die Bybel deur Aaron Majawodwa Nkosi (30) se prokureur, Lawrence Manzini, aan hom oorhandig. Nkosi het Woensdag ter versagting van sy vonnis in die Pretoriase hooggeregshof verskyn. Manzini het aan sy kliënt gesê sy slagoffer se weduwee stuur die Bybel aan hom. “Güdryn Schoeman het gevra dat jy jouself moet bekeer en die weg na Jesus Christus vind,” het Manzini aan Nkosi gesê toe hy die Bybel voor die hele hof aan hom oorhandig het. “Sy het dié Bybel as ŉ geskenk vir jou gestuur. Sy sê jy moet dit aanvaar en ŉ Nuwe Lewe kry.”
Staatsaanklaer S Ntuli het aan die hof gesê dat Güdryn, as ŉ Christen, Nkosi reeds vergewe het vir die moord op haar man. “In haar verklaring aan die hof het Schoeman gesê haar man was ŉ ongelooflike mens. Hy het almal op sy plaas gehelp en was onder die boere in die apartheidsera wat sy Afrika-werknemers lief gehad het,” het Ntuli gesê. “Schoeman het gesê haar man het gehelp om behoorlike huise met lopende water vir al sy plaasarbeiders te bou. Hy het ook twee skole en twee sokkervelde opgerig. Hy het sy werkers goed betaal. Hy het sy plaas in die hande van sewe van sy plaasarbeiders gelaat om dit te bestuur en hulle slegs bygestaan wanneer dit nodig was.”
Regter Mmonoa Teffo het gesê sy moes Nyathi vryspreek, omdat daar geen bewyse was wat hom positief aan die misdaad verbind het nie. Sy sê die enigste bewys, naamlike bloedmonsters wat op die toneel geneem is, kon nie aanvaar word nie omdat die behoorlike prosedures nie deur die polisiespan gevolg is nie.
Trippie hy bluf haar miskien maar nie vir ons 2 nie. Laat die vrek in sy eie sel le en vrot. Maar nee hy kry 3 etes, klere skoene bed krag tv toiletware als uit ons sak. Dis genoeg om van te stik.
Moenie jou pêrels voor die swyne gooi nie, sodat hulle dit nie vertrap en omdraai en jou verskeur nie. Ek volstaan maar by hierdie raad.